Komission asetus (ETY) N:o 541/92, annettu 3 päivänä maaliskuuta 1992, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta



Virallinen lehti nro L 059 , 04/03/1992 s. 0010 - 0010

Suomenk. erityispainos Alue 3 Nide 41 s. 0074

Ruotsink. erityispainos Alue 3 Nide 41 s. 0074



KOMISSION ASETUS (ETY) N:o 541/92, annettu 3 päivänä maaliskuuta 1992, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 356/92(2), ja erityisesti sen 5 artiklan 5 kohdan, sekä katsoo, että oliiviöljyn tuotantotukijärjestelmän moitteettoman hallinnon edistämiseksi sekä tämän tuen nopeamman maksamisen helpottamiseksi olisi säädettävä, että tuottajajärjestöjen ja niiden liittojen on toimitettava toimivaltaisille viranomaisille tukihakemukset sitä mukaa kuin ne saavat niitä, sen jälkeen kun säädetyt tarkistukset on saatu päätökseen, saadun kokemuksen perusteella olisi mukautettava määräaikoja, jolloin yksittäisten oliivinviljelijöiden sekä tuottajajärjestöjen ja niiden liittojen on jätettävä tukihakemukset, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan komission asetus (ETY) N:o 3061/84(3), sellaisena kuin se on viimeksi muutettuna asetuksella (ETY) N:o 1684/91(4), seuraavasti. 1) Korvataan 3 artiklan luetelmakohdat alakohdilla seuraavasti: "a) käyttämään hallinnollista rakennetta, joka soveltuu sille osoitettujen tehtävien suorittamiseen; b) käyttämään pätevää henkilökuntaa, jota tarvitaan näiden tehtävien suorittamiseen; c) laatimaan neljännesvuosittain kertomuksen toiminnastaan ja pitämään yllä kirjanpitoa hallintotoiminnastaan; d) jollei 5 artiklassa tarkoitetun määräajan noudattamisesta muuta johdu: - liittoon kuulumattomien järjestöjen osalta jättämään joka kuukausi toimivaltaiselle viranomaiselle jäseninä olevien oliivinviljelijöiden tukihakemukset, jotka sille on toimitettu edeltäneen kuukauden aikana, - liittoon kuuluvien järjestöjen osalta toimittamaan liitolle joka kuukausi jäseninä olevien oliivinviljelijöiden tukihakemukset, jotka sille on jätetty edeltäneen kuukauden aikana, - tuottajajärjestöjen liittojen osalta jättämään joka kuukausi toimivaltaiselle viranomaiselle tukihakemukset, jotka sen muodostavat järjestöt ovat sille toimittaneet edeltävän kuukauden aikana." 2) Korvataan 5 artiklan 3 kohdassa päivämäärä "31 päivänä toukokuuta" päivämäärällä "15 päivänä kesäkuuta". 3) Korvataan 5 artiklan 4 kohdassa päivämäärä "15 päivänä elokuuta" päivämäärällä "15 päivänä heinäkuuta". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1992. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 39, 15.2.1992, s. 1 (3) EYVL N:o L 288, 1.11.1984, s. 52 (4) EYVL N:o L 155, 19.6.1991, s. 5